नैनी सेंट्रल जेल में कैदियों के लिए अब गोबर गैस से भोजन पकाने की तैयारी  
गोबर गैस प्लांट लगाने का एक प्रस्ताव शासन को भेजा गया है.
नैनी सेंट्रल जेल में लगभग 4,000 कैदी बंद हैं.
जेल में स्थित गोशाला में कुल 115 पशु हैं जिनसे पर्याप्त गोबर मिल जाता है.
इलाहाबाद की नैनी सेंट्रल जेल कैदियों के लिए गोबर गैस से भोजन पकाने की योजना पर काम कर रहा है और इस संबंध में गोबर गैस प्लांट लगाने का एक प्रस्ताव शासन को भेजा गया है. नैनी सेंट्रल जेल में लगभग 4,000 कैदी बंद हैं. नैनी सेंट्रल जेल के डीआईजी बी.आर. वर्मा ने बताया, “हमने 14.81 लाख रुपये की लागत से गोबर गैस प्लांट लगाने का एक प्रस्ताव 8 दिसंबर, 2017 को शासन को भेजा है और सरकार से इस संबंध में मंजूरी की प्रतीक्षा कर रहे हैं.”